# A magyar nyelvből kiveszett hangok

### A Wikipédiából, a szabad lexikonból.

| Ezt a szócikket át kellene olvasni, ellenőrizni a szövegét, tartalmát. További részleteket a cikk vitalapján találhatsz. Az ezen a lapon látható jelölés 2006 májusából származik.

Az alábbi táblázat azokat a hangokat sorolja fel, amelyek az idők során eltűntek a magyar nyelvből.

Jel | Leírása | Idegen nyelvi megfelelői | Mikor tűnt el a magyar nyelvből | Mi lett belőle | Hol van még jelen | Megjegyzés
--- | --- | --- | --- | --- | --- | ---
ȧ (IPA a) | röviden ejtett á | például német, francia rövid a | ómagyar korban | a vagy á | nyelvjárásokban |
ē (IPA ɛː) | nyílt, hosszú e hang, mint az erre szóban | finn ää, olasz bene | újmagyar korban | é | nyelvjárásokban |
i̬ vagy i | i és u közötti, veláris vagy mediális[1] i hang (ajakréssel ejtett u: azaz az u ejtése során az ajkakkal i-t kell formázni) | orosz ы (jerü), török ı (ï) | ómagyar korban | i, néhol u | nyelvjárásokban | E hang szerepelt az íj, híd; hív, bír stb. szavakban, s emiatt mély hangrendű a ragozásuk: íjak, hidak; hívok, bírok; nem pedig mint: hírek, viszek.
β | bilabiális (két ajakkal képzett) zöngés réshang | spanyol boca | ómagyar korban | v vagy u̯ ü̯ (diftongusokban) | nyelvjárásokban | Például az ősmagyar neβü (név) szóban
ćs | palatális cs |  | ősmagyar korban | cs, s | — |
dźs | palatális dzs |  | ómagyar korban | gy | — |
γ | mediopalatális (a szájpadlás közepén képzett) zöngés réshang | spanyol seguir | ómagyar korban | Ø vagy au, eü diftongusokban (> ó, ő) | — | Például a feγ szóban fordult elő, ebből vált ketté például fő és fej, ugyanígy a nő és nej.
ly (IPA λ) | kb. lj | olasz figlio | újmagyar korban | j hang | egyes nyelvjárásokban | Ezt a hangot ejtették az ly helyén, például folyó ejtése kb. [foljó] volt, ma [fojó].
χ (IPA x) | a k helyén képzett réshang | német ach | ómagyar korban | h vagy Ø | — |
ŋ | mint a harang szóban | a legtöbb ismert idegen nyelven | ősmagyar korban | ŋg (> g) vagy γ | csak fonémaként tűnt el, beszédhangként ma is jelen van |
ϑ (IPA θ) | zöngétlen interdentális (fogak közt képzett) réshang | angol think | ősmagyar korban | Ø | — |

Megyjegyzések

- A Ø jel jelentése: törlődött; a „kacsacsőr” (>) a hangváltozást jelöli.
- Az ősmagyar és az ómagyar korban jóval több diftongus (kettőshangzó) létezett.
- Jellegzetes mássalhangzó-kapcsolatok voltak az ősmagyar kor elején az -mp-, -nt-, -ŋk-, nyćs- is, de ezek az ómagyar korra zöngésültek, majd elvesztették nazalitásukat, és b, d, g, dźs (> gy) lett belőlük.
- Az ā (hosszan ejtett a, mint az arra szóban) mindig is csak nyelvjárásokban fordult elő.
- A veláris i és í két külön hang volt, belőlük i ill. í lett.
- E három főnévben: íj, híd, sír, sosem volt veláris magánhangzó, csak ragozásuk változott mély hangrendűvé.

## [szerkesztés] Lásd még

- Fonetika
- Nyelvtörténeti korszakok a magyarban
- A magyar köznyelv hangrendszerének bővülései

## [szerkesztés] Hivatkozások

1. ^ Kis Tamás: A veláris i a magyarban

## [szerkesztés] Külső hivatkozások

- Az ómagyar hangrendszer

A lap eredeti címe "http://hu.wikipedia.org../../../a/_/m/A_magyar_nyelvb%C5%91l_kiveszett_hangok.html"

Kategóriák: Az összes lektorálandó lap | Lektorálandó lapok 2006 májusából | Magyar nyelvészet | Listák

##### Views

- Szócikk
- Vitalap
- Aktuális változat

##### Keresés